  Майя Бывальцева Удмуртиын коронавирус инфекциен нюръяськон ужрадъсъя азьвыл кутэм пумкылъянъёсты тупатонъёс пыртӥзы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Роспотребнадзорлэн Удмурт Элькунъя управлениез косэмъя соосты улосвылын ӵуказеысен кужмоятыны кулэ ни. Но ми туж умой валаськом, ужан чакланъёсты тупатъян понна дыр кулэ шуыса, соин ик ми ватсаса ужрадъёсты вордӥськонысен пыӵатыны пумкылъян кутӥм Александр Бречалов, Удмуртилэн тӧроез1-7 шуркынмонэ рестроанъёс, кафеос, сиськонниос но калыкез сюдӥсь мукет предприятиос сиёнэз поттон вылысь гинэ дасяло, озьы ик адямиослы доразы нуон понна. Оген вузкарон (розница) объектъёс (аптекаос но аптека пунктъёс, сиён-юонэн но нуналмысь кулэ мукет вузъёсын вузкарись магазинъёс сяна) ужзэс огдырлы дугдыто. Трос калыкен лулчеберт, адӟытон, югдытӥсь ужрадъёсты ортчытъян огдырлы дугдытӥське. Озьы ик шулдыръяськон, реклама ужрадъёсты радъясь огазеяськонъёс, нылпиослы шудон висъетъёс, шулдыръяськон центръёс, мунчоос, саунаос огдырлы ворсасько. Пинь эмъясьёс юн висёнэн вазиськисьёслы гинэ юрттозы. Школаын дышетскисьёс 30-тӥ коньывуонысен 7-тӥ шуркынмонозь каникулъёсын луозы. 8-тӥ шуркынмонысен дышем сямен ужзэс азьланьтозы. Роспотребнадзорлэн сётэтъёсызъя школаосын эпидемиологи югдур дышетонэз очной амалэн, алон ужрадъёсты быдэсъяса, азьланьтыны луонлык сётэ. Ми школаосын висисьёслэсь лыдзэс чакласа возиськом, югдурез арнялы быдэ эскером Александр Бречалов, Удмуртилэн тӧроез Тегъёс: Мерлык Ижкар Удмуртия коронавирус АлександрБречалов сюбегатонъёс  